บตท.เดินหน้าระดมเงินตุนไว้ซื้อสินเชื่ออสังหาฯ
บตท.เดินหน้าออกตราสารหนี้ 3,200 ล้านบาท ใช้สินเชื่อที่อยู่อาศัยเป็นหลักทรัพย์ค้ำประกัน
29 ต.ค. 2565

บตท.เดินหน้าออกตราสารหนี้ 3,200 ล้านบาท ใช้สินเชื่อที่อยู่อาศัยเป็นหลักทรัพย์ค้ำประกัน 
นางพรนิภา หาชัยภูมิ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) เปิดเผยว่า ในช่วงไตรมาส 3 จะออกตราสารหนี้ที่ใช้สินเชื่อบ้านเป็นหลักทรัพย์ค้ำประกัน (MortgageBacked Securities : MBS ) จำนวน 3,200 ล้านบาท ระยะเวลา 4 ปี เพื่อรองรับการซื้อสินเชื่อที่อยู่อาศัยจากธนาคารพาณิชย์ โดยในปีนี้มีเป้าหมายซื้อสินเชื่อบ้านจากสถาบันการเงิน 1.31.5 หมื่นล้านบาท
ทั้งนี้ ที่ผ่านมา บตท.ได้ทำสัญญาซื้อสินเชื่อที่อยู่อาศัยจากธนาคารกสิกรไทยแล้ว 8,000 ล้านบาท และขณะนี้มีสถาบันการเงินอีกหลายแห่งสนใจจะขายสินเชื่อที่อยู่อาศัยรวม 2.7 หมื่นล้านบาท
ขณะที่ในวันที่ 810 ก.ค.นี้ บตท.จะเปิดขายพันธบัตรวงเงิน 1,000 ล้านบาท อายุ 1 ปี แก่นักลงทุนสถาบัน 
“เชื่อว่าการตราสารหนี้เอ็มบีเอสจะได้รับการตอบรับจากนักลงทุน แม้ว่าจะเป็นช่วงที่ภาครัฐจะออกพันธบัตรเพื่อที่ลงทุนโครงสร้างพื้นฐานประเทศ เนื่องจากตราสารหนี้ของ บตท.มีสินเชื่อที่อยู่อาศัยค้ำประกัน และให้ผลตอบแทนที่ดีกว่า” นางพรนิภา กล่าว